DÔVODOVÁ SPRÁVA

A. VŠEOBECNÁ ČASŤ 

[bookmark: _Hlk118722197][bookmark: _Hlk127200235][bookmark: _Hlk127199157]         Návrh zákona, ktorým sa mení a dopĺňa zákon č. 448/2008 Z. z.  o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „návrh zákona“) predkladá poslankyňa Národnej rady Slovenskej republiky Andrea TURČANOVÁ.

	         V predkladanom návrhu zákona sa do posudzovania hodnoty majetku v čase nástupu do zariadenia sociálnych služieb, a teda v čase začatia využívania konkrétnej sociálnej služby v zmysle zákona, už nebudú zohľadňovať finančné úspory klienta zariadenia. Táto zmena bude mať za následok zníženie nevymožiteľných nedoplatkov za poskytovanie sociálnej služby v zariadeniach sociálnych služieb. Zariadenia sociálnych služieb evidujú dlh na úhrade za poskytovanie sociálnej služby u tých prijímateľov, ktorých príjem nepostačuje na úhradu poskytovanej služby, no častokrát títo klienti majú finančné prostriedky na účte v banke v sume napr. 9.800 eur a konečný dlh voči zariadeniu v čase ich úmrtia napr. 3000 eur . Tieto prostriedky na účte prijímateľa sociálnej služby v banke sú predmetom až dedičského konania, z ktorého zvykli byť uspokojované dlhy zariadení, ktoré doopatrovali týchto klientov. Avšak v prípade, že prijímateľ sociálnej služby nemá priamych príbuzných, ale len dedičov v druhom rade, tí už nie sú povinní prebrať dlh za prijímateľa a tak príbuzní získavajú majetok, finančné úspory prijímateľa sociálnej služby, no  zariadeniam ostávajú dlhy. Zariadenia sú v notárskych zápisniciach odkázané na uspokojenie svojich nárokov občiansko-právnou žalobou, v ktorej ale nemôžu objektívne právne uspieť, ak dedičmi neboli priami príbuzní prijímateľ sociálnej služby, teda prvá dedičská skupina.

Návrh zákona má pozitívny vplyv na podnikateľské prostredie, nemá žiadne sociálne vplyvy, vplyvy na služby pre občana, žiaden vplyv na manželstvo, rodičovstvo, rodinu, žiaden vplyv na informatizáciu spoločnosti, na životné  prostredie a mierne pozitívny vplyv na rozpočet verejnej správy. 
Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktorými je Slovenská republika viazaná, zákonmi a s právom Európskej únie.

















B. OSOBITNÁ ČASŤ

K Čl. I

K bodu 1
	Do majetku sa na účely platenia úhrady za poskytovanú sociálnu službu už nebudú započítavať aj finančné úspory na účte prijímateľa sociálnej služby.

K Čl. II
	Navrhuje sa účinnosť návrhu zákona od 1. januára 2025. 




DOLOŽKA ZLUČITEĽNOSTI
návrhu zákona s právom Európskej únie
 
1. Navrhovateľ zákona: poslankyňa Národnej rady Slovenskej republiky Andrea TURČANOVÁ

2. Názov návrhu právneho predpisu: návrh zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. 
3. Predmet návrhu zákona:
a) nie je upravený v primárnom práve Európskej únie,
b) nie je upravený v sekundárnom práve Európskej únie,
c) nie je obsiahnutý v judikatúre Súdneho dvora Európskej únie. 

Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.

















Doložka vybraných vplyvov


	1. Základné údaje

	Názov návrhu zákona

	Návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov 

	Navrhovateľ

	poslankyňa Národnej rady Slovenskej republiky Andrea TURČANOVÁ.


	

	2. Definovanie problému

	Podľa aktuálnej právnej úpravy sa na účely platenia úhrady za poskytovanú sociálnu službu započítavajú aj finančné úspory do 10.000 eur. Poskytovateľ sociálnej služby si nemôže  v dedičskom konaní po prijímateľovi sociálnej služby uspokojiť svoje dlhy vzniknuté počas obdobia starostlivosti o prijímateľa v prípade, ak jeho dedičom nie sú priami príbuzní prijímateľa.

	3. Ciele a výsledný stav

	Cieľom navrhovanej právnej úpravy je predísť právnej nevymožiteľnosti nedoplatkov za poskytnutie sociálnej služby v zariadeniach sociálnych služieb. 

Pozitívom navrhovanej úpravy bude zlepšenie finančnej situácie zariadení sociálnych služieb, ktoré sú budú vedieť uspokojiť svoje dlhy aj z finančných úspor na účte prijímateľa sociálnej služby. 

	4. Dotknuté subjekty

	Návrh zákona sa týka všetkých zariadení sociálnych služieb a všetkých osôb – prijímateľov sociálnych služieb a ich príbuzných. 

	5. Alternatívne riešenia

	Alternatívne riešenie by mohlo byť zrušenie prípadne zníženie sumy 

Nulový variant by znamenal, že pri postupe notárov v notárskych zápisniciach za posledné tri roky by postupne verejné zariadenia sociálnych služieb mohli končievať v stratách a mohli byť objektívne ohrozená zákonmi požadovaná kvalita a úroveň poskytovania sociálnych služieb a ich vybavenia. 

	6. Vykonávacie predpisy

	Navrhovaná právna úprava nepredpokladá prijatie alebo zmenu už existujúcich vykonávacích predpisov.

	7. Transpozícia práva EÚ 

	Neaplikuje sa v tomto prípade.

	

	8. Preskúmanie účelnosti

	Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po dvoch rokoch od jej prijatia.
Ako kritérium navrhujeme prieskum spokojnosti najmä verejných zariadení sociálnych služieb a porovnanie ich finančnej situácie a úrovne zatiaľ nevymožených nedoplatkov.

	9. Vybrané vplyvy materiálu

	Vplyvy na rozpočet verejnej správy
	☒	Pozitívne
	☐	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☒	Pozitívne
	☐	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo, rodinu a deti
	☐	Pozitívne
	☒	Žiadne
	☐	Negatívne



	10. Poznámky

	Návrh zákona predpokladá pozitívny vplyv na podnikateľské prostredie a na rozpočty obcí a vyšších územných celkov, keďže verejné (teda samosprávne a VÚC-kárske) zariadenia sociálnych služieb ľahšie vymôžu nedoplatky za sociálne služby po klientoch, ktorí zomreli. Návrh zákona nemá žiadne sociálne vplyvy, vplyvy na služby pre občana, žiaden vplyv na manželstvo, rodičovstvo, rodinu, žiaden vplyv na informatizáciu spoločnosti, na životné  prostredie. 



	11. Kontakt na spracovateľa/súčinnosť 

	Navrhovateľ spracoval návrh zákona v súčinnosti s odbornými tímami Kresťanskodemokratického hnutia.               


	12. Stanovisko gestorov

	Stanovisko Ministerstva financií SR                                                      ☒     vyžiadané   ☐  priložené
Stanovisko Ministerstva hospodárstva SR                                                ☒     vyžiadané  ☐  priložené

